Komission asetus (ETY) N:o 210/69, annettu 31 päivänä tammikuuta 1969, maito- ja maitotuotealaa koskevista jäsenvaltioiden ja komission välisistä tiedonannoista



Virallinen lehti nro L 028 , 05/02/1969 s. 0001 - 0003

Tanskank. erityispainos: Sarja I Alue 1969(I) s. 0025

Englannink. erityispainos: Sarja I Alue 1969(I) s. 0028

Kreikank. erityispainos: Luku 03 Nide 4 s. 0076

Espanjank. erityispainos: Luku 03 Nide 3 s. 0059

Portugalink. erityispainos: Luku 03 Nide 3 s. 0059

Suomenk. erityispainos Alue 3 Nide 2 s. 0165

Ruotsink. erityispainos Alue 3 Nide 2 s. 0165



KOMISSION ASETUS (ETY) N:o 210/69, annettu 31 päivänä tammikuuta 1969, maito- ja maitotuotealaa koskevista jäsenvaltioiden ja komission välisistä tiedonannoista EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1) ja erityisesti sen 28 artiklan, sekä katsoo, että asetuksen (ETY) N:o 804/68 28 artiklassa säädetään, että jäsenvaltioiden ja komission on toimitettava toisilleen tämän asetuksen soveltamisen kannalta tarpeelliset tiedot, maito- ja maitotuotealan tuotanto- ja markkinatilanteen arvioiminen vaatii säännöllistä tiedonvaihtoa asetuksessa (ETY) N:o 804/68 säädettyjen interventiotoimenpiteiden toiminnasta ja erityisesti interventioelinten tai yksityishenkilöiden hallussaan pitämien kyseisten tuotteiden varastojen määrien muutoksista, kaseiiniksi jalostetun rasvattoman maidon tukien ja maksun vahvistaminen on mahdollista ainoastaan maailmankaupassa käytössä olevien hintojen kehitystä koskevien tietojen perusteella, tukien vaikutuksen arvioimisen mahdollistava kauppavirtojen tarkka ja säännöllinen seuraaminen edellyttää tietoa sellaisten tuotteiden viennistä, joiden tuet on vahvistettu, erityisesti tarjouspyynnöillä tehtävän tarjouskilpailun alaisten määrien osalta, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Jäsenvaltiot toimittavat komissiolle viimeistään kunkin kuukauden 10 ja 25 päivänä edellisen 15 päivän osalta seuraavat tiedot: A. I Asetuksen (ETY) N:o 804/68 6 artiklan 1 kohdan nojalla toteutettujen interventiotoimenpiteiden osalta: a) varastossa oleva voimäärä kuluvan 15 päivän jakson alussa, b) varastoon tuotu ja varastosta viety voimäärä 15 päivän jakson aikana kohdistamalla varastosta viety määrä sitä koskevien järjestelmien mukaisesti, c) varastossa oleva voimäärä kuluvan 15 päivän jakson aikana. A. II Asetuksen (ETY) N:o 804/68 6 artiklan 2 kohdan nojalla toteutettujen interventiotoimenpiteiden osalta: a) voi- ja kermamäärä muutettuna vastaavaksi määräksi voita, jolle on solmittu varastointisopimus kuluvan 15 päivän jakson aikana, b) voin ja kerman kokonaismäärä muutettuna vastaavaksi määräksi voita, jotka ovat sopimuksen alaisia kuluvan 15 päivän jakson lopussa. B. I Asetuksen (ETY) N:o 804/68 8 artiklan 1 kohdan nojalla toteutettujen interventiotoimenpiteiden osalta: a) ne määrät seuraavia juustoja - suolaton 30 60 päivää vanha Grana Padano, - Grana Padano, - Parmigiano Reggiano, jotka ovat varastossa kuluvan 15 päivän jakson alussa. b) kuluvan 15 päivän jakson aikana varastoon tuodut ja varastosta viedyt juustomäärät jaettuna a alakohdassa tarkoitettuja luokkia noudattaen, c) kuluvan 15 päivän jakson lopussa olevat juustomäärät jaettuna a alakohdassa tarkoitettuja luokkia noudattaen. B. II Asetuksen (ETY) N:o 804/68 8 artiklan 3 kohdan nojalla toteutettujen interventiotoimenpiteiden osalta: a) ne määrät seuraavia juustoja - Grana Padano - Parmigiano Reggiano, jotka ovat sopimuksen alaisia kuluvan 15 päivän jakson alussa, b) sellaiset juustomäärät, joita koskeva varastointisopimus on solmittu kuluvan 15 päivän jakson aikana jaettuna a alakohdassa tarkoitettuihin luokkiin, c) sellaiset juustomäärät, joiden varastointisopimus on päättynyt kuluvan 15 päivän jakson aikana jaettuna a alakohdassa tarkoitettuihin luokkiin, d) sellaiset juustomäärät, jotka ovat varastointisopimuksen alaisia kuluvan 15 päivän jakson aikana jaettuna a alakohdassa tarkoitettuihin luokkiin. 2. Tässä artiklassa tarkoitetaan a) "kunkin kuukauden 10 päivää edeltävällä 15 päivän jaksolla" annettua päivämäärää edeltävän kuukauden 16 päivästä kuukauden loppuun ulottuvaa ajanjaksoa, b) "kunkin kuukauden 25 päivää edeltävällä 15 päivän jaksolla" kyseisen kuukauden 1 päivän ja 15 päivän välistä aikaa. 2 artikla Jäsenvaltiot toimittavat komissiolle tiedot viimeistään kunkin vuosineljänneksen 15:ntenä päivänä edellisen vuosineljänneksen lopussa varastossa olevista voimääristä luokiteltuina iän mukaan sellaisen voin osalta, jota interventioelimet ovat ostaneet. 3 artikla Jäsenvaltiot toimittavat viimeistään kunkin kuukauden 10 päivänä tiedonantoa edeltävän kuukauden osalta tiedot niistä interventiotoimenpiteistä, joita on toteutettu asetuksen (ETY) N:o 804/68 7 artiklan 1 kohdan mukaisesti ja jotka koskevat: 1. kuluvan kuukauden alussa varastossa olevaa rasvattoman maitojauheen määrää, jaettuna valmistustapansa mukaisesti sumutuskuivattuun tai valssikuivattuun rasvattomaan maitojauheeseen, 2. kuluvan kuukauden aikana varastoon tuotua ja varastosta vietyä rasvattoman maitojauheen määrää, jaettuna 1 kohdassa tarkoitettujen valmistustapojen mukaisesti kohdistamalla varastosta viety määrä sitä koskevien järjestelmien mukaisesti, 3. kuluvan kuukauden lopussa varastossa olevaa rasvattoman maitojauheen määrää, jaettuna 1 kohdassa tarkoitettujen valmistustapojen mukaisesti. 4 artikla 1. Jäsenvaltiot toimittavat komissiolle viimeistään kunkin kuukauden 20 päivänä tiedonantoa edeltävän kuukauden osalta seuraavat tiedot: A. I Asetuksen (ETY) N:o 804/68 10 artiklan 1 kohdassa tarkoitetun eläinten ruokintaan käytettävän rasvattoman maidon tuen osalta: a) meijerissä tuotetut ja käsitellyt ja maatiloille myydyt rehuksi käytettävät rasvattoman maidon määrät, joille on haettu tukea kuluvana kuukautena, b) rehuseosten valmistukseen käytettävät rasvattoman maidon määrät, joille on haettu tukea kuluvana kuukautena. A. II Asetuksen (ETY) N:o 804/68 10 artiklan 1 kohdassa tarkoitetun eläinten ruokintaan käytettävän rasvattoman maitojauheen tuen osalta: a) denaturoidun rasvattoman maitojauheen määrät, joille on haettu tukea kuluvana kuukautena, b) rehuseosten valmistukseen käytettävän rasvattoman maitojauheen määrät, joille on haettu tukea kuluvana kuukautena. B. Asetuksen (ETY) N:o 804/68 11 artiklassa tarkoitetun kaseiiniksi jalostetun rasvattoman maidon tuen osalta sellaiset rasvattoman maidon määrät, joille on haettu tukea kuluvana kuukautena. Kuitenkin 31 päivään maaliskuuta 1970 tiedonannot, jotka koskevat A I a alakohdassa tarkoitettuja tietoja, voidaan toimittaa viimeistään kunkin neljännesvuoden 25 päivänä tiedonantoa edeltävän neljännesvuoden osalta. 2. Jäsenvaltiot toimittavat komissiolle viimeistään kunkin vuoden 30 päivänä tammikuuta tiedonantoa edeltävän vuoden, ja ensimmäisen kerran 10 maaliskuuta 1969, 29 heinäkuuta ja 31 joulukuuta 1968 välisen ajanjakson tiedot rasvattoman maidon määristä, joita käytetään rehuksi maatiloilla, joilla maito on tuotettu ja joille on haettu tukea asetuksen (ETY) N:o 804/68 10 artiklan 1 kohdan mukaisesti. 5 artikla Jäsenvaltiot toimittavat komissiolle viimeistään kunkin viikon torstaihin mennessä tiedonantoa edeltävän viikon osalta seuraavat tiedot: 1. kaseiinin ja kaseinaattien maailmanmarkkinoilla ja yhteisössä käytettävät hinnat, 2. vapaasti rajalla yhteisössä käytettävät maitotuotteiden hinnat ja kolmansien maiden markkinoilla käytössä olevat maitotuotteiden hinnat. 6 artikla 1. Jäsenvaltiot toimittavat komissiolle asetuksen (ETY) N:o 804/68 1 artiklassa tarkoitettujen tuotteiden osalta seuraavat tiedot jakamalla ne tuoteluokkiin niiden saaman tuen mukaisesti: a) viikottain tiedonantoa edeltävältä viikolta ne määrät, joille vaaditaan vientilupaa, b) kunakin kuukautena tiedonantoa edeltävältä kuukaudelta maasta viedyt määrät. 2. Jos maito- ja maitotuotealan tuonti- ja vientitodistuksista 26 päivänä heinäkuuta 1968 annetun komission asetuksen (ETY) N:o 1096/68(2) 4 artiklan 3 kohdan mukaiseen tarjouskilpailuun osallistuva viejä on hakenut vientitodistusta ja on tarjouskilpailun voittaja, todistuksen antaneen jäsenvaltion on toimitettava viipymättä komissiolle: a) jäljennös tarjouskilpailusta tai sen puuttuessa luettelo tarjouksen ehdoista, b) viejän tai viejien tarjouskilpailun yhteydessä toimitettavat määrät. 7 artikla Komissio pitää jäsenvaltioiden saatavilla niiden sille toimittamat tiedot. 8 artikla Tässä asetuksessa "neljännesvuodella" tarkoitetaan kolmen kuukauden ajanjaksoa, joka alkaa kunkin vuoden 1 päivänä tammikuuta, 1 päivänä huhtikuuta, 1 päivänä heinäkuuta ja 1 päivänä lokakuuta. 9 artikla Tämä asetus tulee voimaan 10 päivänä helmikuuta 1969. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 31 päivänä tammikuuta 1969. Komission puolesta Puheenjohtaja Jean REY (1) EYVL N:o L 148, 28.6.1968, s. 13 (2) EYVL N:o L 184, 29.7.1968, s. 2